kardosdrur/scandi-wiki huggingface dataset:
Repræsentanternes hus (New Zealand)

Repræsentanternes Hus er New Zealands parlamentariske kammer. Huset vedtager alle love, giver ministre mulighed for at danne udvalg og fører tilsyn med regeringens arbejde. Det er også ansvarligt for at vedtage statens budgetter og godkende statens regnskaber. 

Repræsentanternes hus er et demokratisk valgt organ bestående af repræsentanter kendt som parlamentsmedlemmer. Der er normalt 120 parlamentsmedlemmer, selvom dette antal kan være højere, hvis der er et overskudsmandater.

Repræsentanternes Hus blev oprettet ved New Zealands forfatningslov af 1852, en lov fra det britiske parlament, der oprettede et tokammer parlament; dog blev overkammeret, det lovgivende råd, afskaffet i 1950. Parlamentet fik fuld kontrol over alle anliggender i New Zealand i 1947 med vedtagelsen af statutten for Westminster Adoption Act.

Kilder 

Parlamenter
New Zealands politik
Sjællandsserien 2020-21 (fodbold)

Sjællandsserien 2020-21, den femtebedste fodboldrække i Danmark, er opdelt i to uafhængige puljer af 14 klubber, der spiller alle mod alle hjemme og ude.
Klubberne i pulje 1 er hjemmehørende i Region Hovedstaden udenfor det indre København, mens klubberne i pulje 2 er hjemmehørende i Region Sjælland.

Nr. 1 i hver pulje rykker op i Danmarksserien, mens de to nederste rykker ned i Serie 1.

Pulje 1 

Rækken blev udvidet med 2 klubber i forhold til sæsonen forinden. Nye hold var Hørsholm-Usserød IK, Ledøje-Smørum II,
Vallensbæk IF og Værebro BK 1968. De afløste RB1906 og Helsinge Fodbold, der rykkede henholdsvis op og ned.

Grundet ny udbrud af Covid-19 blev en del kampe i slutningen af efteråret udsat til foråret.

Resultater 
<div style="overflow-x: auto; white-space: nowrap;">

Pulje 2 

Rækken blev udvidet med 2 klubber i forhold til sæsonen forinden. Nye hold var Nordfalster fB, Næstved IF,
Solrød FC og Væggerløse BK. De afløste Vordingborg IF og Frem Sakskøbing, der rykkede henholdsvis op og ned.

Resultater 
<div style="overflow-x: auto; white-space: nowrap;">

Referencer 

Fodboldsæson 2020-21
Sæsoner i Sjællandsserien
Fodboldturneringer i Danmark
Fynsserien 2020-21 (fodbold)

Fynssserien 2020-21, en ud af seks femtebedste fodboldrækker i Danmark, består i denne sæson af 14 klubber, der spiller alle mod alle hjemme og ude.

Fyns Boldspil Union vedtog at annullere samtlige rækker uden op- og nedrykninger. Eneste undtagelse var B.1913, der fik lov at rykke op i
Danmarksserien. De øvrige hold er således de samme som i sæsonen 2019-20.

Fynsserien går også under betegnelsen Albaniserien.

Tabel og resultater 

Nummer 1 rykker op i Danmarksserien. Normalt ville de to nederste rykke ned i Serie 1; men grundet ekstra nedrykninger fra 2.divison og Danmarksserierne i denne sæson,
vil hele 4 hold risikere nedrykning.

Resultater 
<div style="overflow-x: auto; white-space: nowrap;">

Referencer 

Fodboldsæson 2020-21
The Curse of La Llorona

The Curse of La Llorona er en amerikansk overnaturlig gyserfilm fra 2019 instrueret af Michael Chaves

Medvirkende 
 Linda Cardellini som Anna Garcia
 Marisol Ramirez som La Llorona
 Patricia Velasquez
 Raymond Cruz
 Tony Amendola som Fader Perez
 Patrick Thomas som Sean
 Madeleine McGraw som April
 John Marshall Jones som Hankins
 Jaynee-Lynne Kinchen som Samantha

Eksterne henvisninger 
 

Gyserfilm fra USA
Amerikanske film fra 2019
Overnaturlige gyserfilm
MacKeeper

MacKeeper er et MacOS softwareprogram, som distribueres af Clario Tech DMCC siden 2019. Appen er udviklet af ZeoBIT som et Mac-softwareværktøj til PC-rensning og sikkerhed. Appen giver brugere værktøjer såsom antivirus, VPN, reklameblokering, tjek af databrud, systemrensning og ressourceoptimeringer. Softwaren er tilgængelig i 156 lande.

MacKeeper indeholder bl.a. det for MacOS gratis antimalware software Avira.

Historie 
MacKeeper blev udviklet i 2009 af programmører i Zeobit fra Ukraine. Den første betaversion blev frigivet den 13. maj 2010. Appen er designet til at køre på computere, der kører Mac OS. MacKeeper 1.0 blev annonceret den 26. oktober 2010. Den 30. januar 2012 blev MacKeeper 2.0 frigivet på Macworld – iWorld med et udvidet sæt af værktøjer. I april 2013 solgte Zeobit MacKeeper til Kromtech Alliance Corp. Kromtech ansatte de tidligere Zeobit medarbejdere fra Kyiv MacKeeper 3.0 blev frigivet i juni 2014 som software as a service. I 2015 blev MacKeeper Security Research Center grundlagt sammen med Chris Vickery efter de fandt en sårbarhed, der kunne resultere i datalæk.

I tiden 2016-2017 blev webinarer med henblik på uddannelse startet og Anti-malware Lab blev stiftet. I juli 2018 blev MacKeeper 4.0 frigivet. I 2019, erhvervede Clario IP og menneskelig kapital fra Kromtech, inklusiv Mackeeper. Det år blev firmaet officielt notariseret af Apple og modtog en AppEsteem Certificering. I november 2020 blev MacKeeper 5.0 frigivet med øget produktivitet og et redesign af grænsefladen. I december 2020 modtog firmaet AV-TEST certificering. I marts 2021 fik Clario Tech ISO 27001 certificeringen.

Funktioner  
MacKeeper 5.0., frigivet i november 2020, har følgende større funktioner:

 Find & Fix - et-klik scan til at analysere Mac-status
 Antivirus med real time beskyttelse
 StopAd til at blokere reklamer i Chrome og Safari
 ID Theft Guard som finder databrud og læk af kodeord
 Safe Cleanup til at finde og fjerne unødvendige vedhæftninger og filer
 Duplicates Finder til at finde duplikerede filer og sortere ens billeder og skærmbilleder
 VPN

Marketingsteknikker 

Reklamer for MacKeeper skrev typisk at Macen havde "junk files" uden overhovedet at have skannet Macen for virus og/eller malware. Reklamen anbefalede at man installerede MacKeeper for at fjerne "junk files". Det kaldes scareware. Når MacKeeper først er blevet installeret én gang er/var den meget svær at slippe af med.

I 2018 begyndte Kromtech at tage skridt mod tilknyttede marketingfolk, som de sagde snød brugere. Virksomheden kom sig efter at have skiftet ledelse.

Kollektivt søgsmål 
MacKeeper modtog et kollektivt søgsmål for at bedrage brugerne. Retssagen blev afgjort med en US $2 mio bod i 2015.

Referencer

Eksterne henvisninger 
 us.norton.com: 13 million MacKeeper user accounts exposed 
 Official webside: https://mackeeper.com/
 LinkedIn Side: https://www.linkedin.com/company/clario-tech

Antivirussoftware
Sikkerhedssoftware til OS X
Postural ortostatisk takykardi-syndrom

Postural ortostatisk takykardi-syndrom (POTS) er et syndrom hvor en ændring fra liggende til stående tilstand forårsager en unormalt stor stigning i hjerterytmen. Dette sker med symptomer som kan inkludere problemer med at tænke, sløret syn eller svaghed.

Ved personer med POTS ses forstyrrelser i det autonome nervesystems regulering af hjertet og kredsløbet ved overgang fra liggende til stående tilstand.

Symptomer 
Symptomer på POTS kan inkludere: 

 Udmattelse
 Svimmelhed
 Hjertebanken
 Svært ved at udholde fysisk aktivitet
 Muskelsvaghed
 Hukommelsesproblemer og svært ved at koncentrere sig
 Sløret syn
 Nær-besvimelser eller besvimelser
 Åndenød, trykken for brystet
 Gener fra mave-tarmsystemet (kvalme, diarré og smerter)
 Øget svedtendens
 Hovedpine, migræne

Symptomerne kan forværres i situationer som:
 Høj varme
 For lidt søvn
 Rejse sig hurtigt op fra siddende til stående tilstand
 For lavt væskeindtag
 Et tidspunkt på dagen
 Menstruation
 Spisning (Især raffinerede kulhydrater kan i nogle tilfælder forværre symptomerne)
 For meget fysisk eller mental aktivitet
 Alkohol
 Infektioner
 Problemer med regulering af kropstemperaturen

Årsager 
POTS kan opstå efter en infektion, graviditet, kirurgi, vaccination eller traume og kan opstå akut eller subakut. POTS kan også skyldes en hurtig udvikling af kroppen under puberteten. Dog kan det være svært at finde en årsag.

Kilder 

Syndromer
René Rosager Dinesen

René Rosager Dinesen (født den 13. april 1971) er tidligere dansk ambassadør i Afghanistan, Sydafrika og Østrig. 

BA og MA i Statskundskab, internationale relationer, Københavns Universitet.

Udmærkelser 
 Ridder af Dannebrog. 
 Ridder af første grad, den rumænske nationale orden "Serviciul Credincios"

Karriere 
2018-2022 Danmarks ambassadør i Østrig, Slovenien, Slovakiet, Albanien og Kosovo. Danmarks faste repræsentant ved OSCE og de internationale organisationer i Wien.

2015-2016 CEO / administrerende direktør, KR Foundation, København.

2012-2015 Danmarks ambassadør i Sydafrika, Kongelig Dansk Ambassade, Pretoria.

2011-2012 Danmarks ambassadør i Afghanistan, Kongelig Dansk Ambassade, Kabul.

2005-2007 Ministersekretær for udenrigsminister Per Stig Møller, Udenrigsministeriet, København.

Referencer 

Riddere af Dannebrog
Ambassadører fra Danmark
Mogens Pahuus

Mogens Pahuus (født 1945) er en dansk filosof og professor emeritus,.

Han blev ansat ved Aalborg Universitet (daværende Aalborg Universitetscenter) i 1975 og i 2010 udnævnt til professor i filosofi og videnskabsteori.

Inspireret af ikke mindst K.E. Løgstrup er det metodiske udgangspunkt for Pahuus' filosofiske virke fænomenologien, ofte i form af sproglige undersøgelser (lingvistisk fænomenologi).

Et hovedtema i hans arbejde er spørgsmålet om den menneskelige natur og menneskets drivkraft. Bl.a. undersøges, siger han:
Det fænomen, jeg kalder livet selv, og som er en livsudfoldelse, der har sit udspring i en anden form for kraft end viljestyrken, nemlig en mere anonym form for kraft – knyttet til livsmod og livsglæde, en kraft der gør os åbne og selvforglemmende optaget af verden og de andre, og som ligger bag ved de to drivkræfter i mennesket som jeg kalder trangen til selvudfoldelse og trangen til selvhengivelse.Sigtet er livsfilosofisk, og temaer som meningsfuldhed og det gode liv behandles.

Pahuus knytter ofte an til litteraturen og har skrevet flere livsfilosofiske forfatterskabsanalyser, bl.a. om Karen Blixen og J.P. Jacobsen.

Han har ligeledes arbejdet med anvendt og praksisnær filosofi og har således skrevet bidrag til lærebøger til pædagog- og sygeplejerskestudierne.

Desuden dækker hans arbejde felter som etik, politisk filosofi, humanistisk videnskabsteori, religionsfilosofi og grafisk kunst.

Bibliografi (udvalgte titler) 

 Gemzøe, A. & Pahuus, M. (2019). Kai Munks digtning og livssyn, 1 udg. Aalborg Universitetsforlag.
 Pahuus, M. (2018). Dialog med Løgstrup: Løgstrups fænomenologi, 1 udg. Aalborg Universitetsforlag.
 Pahuus, M. (2017). Povl Christensen: Grafiker og illustrator, 1 udg. Aalborg: Aalborg Universitetsforlag.
 Pahuus, M. (2016). Eksistens og natur: Det dobbeltsidige menneske og dets livsverden, 1 udg. Aarhus: Aarhus Universitetsforlag.
 Pahuus, M. (2015). Længsel, 1 udg. Forlaget Mindspace.
 Pahuus, M. (2008). Distance og involverethed: et tema i eksistenstænkning og eksistensdigtning. Aalborg Universitetsforlag. (Dialektika-serien).
 Pahuus, M. (1998). Det gode liv: indføring i livsfilosofi. København: Gyldendal.
 Pahuus, M. (1995). Holdning og spontanitet: pædagogik, menneskesyn og værdier. In: Aarhus:  KvaN. 3. oplag (2000).
 Pahuus, M. (1995). Selvudfoldelse og selvhengivelse: livssynet hos Henrik Ibsen og Henrik Pontoppidan. Aalborg Universitetsforlag.
 Pahuus, M. (1993). Den enkelte og de andre: om at være sig selv uden at være sig selv nok. København: Gyldendal.
 Pahuus, M. (1993). Livet selv: en livsfilosofisk tolkning af kristendommen. Aarhus: Philosophia.
 Pahuus, M. (1988). Naturen og den menneskelige natur - en filosofisk og litterær analyse af mennesket i  naturen og naturen i mennesket. Århus: Philosophia.
 Pahuus, M. (1975). Filosofisk Antropologi. København: Berlingske Leksikonbibliotek.

Referencer 

Filosoffer fra Danmark
Professorer fra Aalborg Universitet
Niko 2 - De flyvende brødre

Niko 2 - De flyvende brødre (originaltitel: Niko 2 – lentäjäveljekset) er en finsk-dansk-irsk-tyske computeranimeret julefilm – familiefilm for alle aldre. Den kom i biografen i oktober 2012. A Film har været med til at lave den.

Eksterne kilder og henvisninger 

 

Animationsfilm fra Danmark
Film fra 2012
Julefilm fra Danmark
Julefilm fra Finland
Finsksprogede film
Børnefilm fra Danmark
Barry Barish

Barry Clark Barish (født 27. januar 1936) er en amerikansk eksperimentelfysikeog nobelprismodtager. Han er Linde Professor of Physics, emeritus på California Institute of Technology. Han er en af det førende eksperter inden for gravitationsbølger.

I 2017 modtog han nobelprisen i fysik sammen med Rainer Weiss og Kip Thorne "for afgørende bidrag til LIGOdetektion og for at observere gravitationsbølger".

I 2018 blev han ansat på University of California, Riverside, hvorved han blev den anden nobelprismodtager på fakultetet.

Referencer

Eksterne henvisninger 

Nobelprismodtagere i fysik
Fysikere fra USA
Nobelprismodtagere fra USA
Seamus Kennedy

Seamus Kennedy (født i Belfast, Nordirland) er en irsk sanger, komiker og forfatter.

Kennedy har optrådt i USA siden 1970'erne. Han blev stemt ind som Best Irish/Celtic Male Vocalist 1993-2006 af Washington Area Music Association.

Diskografi 
 Tricky Tongue Twisters (Gransha Records, 2013)
 Sidekicks and Sagebrush (Gransha Records, 2009)
 Sailing Ships and Sailing Men (Gransha Records, 2008)
 Party Pieces (Gransha Records, 2005)
 By Popular Demand (Gransha Records, 2005)
 On the Rocks (Seamus Kennedy, 2003)
 A Smile and a Tear (Gransha Records, 2001)
 Favorite Selections (Gransha Records, 2000)
 Gets on Everybody's Nerves (Gransha Records, 2000)
 Bar Rooms and Ballads (Gransha Records, 2000)
 Let the Music Take You Home (Gransha Records, 1998)
 Goodwill to Men (Gransha Records, 1996)
 In Concert (Gransha Records, 1995)
 Live! (Gransha Records, 1993)

Bibliografi 
Clean Cabbage in the Bucket (And Other Tales From The Irish Music Trenches), skrevet sammen med Robbie O'Connell, Dennis O'Rourke, Harry O'Donoghue og Frank Emerson.

Referencer

Eksterne henvisninger 
 Seamus Kennedy's Homepage
 Clean Cabbage in the Bucket

Folkemusikere
Sangere fra Storbritannien
Personer fra Belfast
Musikere fra Storbritannien
Batmans bælte

Batmans bælte er et bælte som indgår som en del af superhelten Batmans dragt. Bæltet indeholder en lang række værktøjer og våben, som Batman bruger i sin kamp mod skurkene i Gotham City. Lignende bælter bruger af bl.a. Robin, Batgirl og andre medlemmer af Bat-familien.

Historie 
Batman-historikeren Les Daniels krediterer Gardner Fox som ophavsmand til bæltet, hvor han introducerede det som koncept i Detective Comics #29 (juli 1939). I den første udgave indeholdet det en slags gasgranater. To udgaver senere havde bæltet for alvor debut, hvor Fox også opfandt det første af superheltens våben med bat-tema; batarangen i historien "Batman vs. the Vampire" i Detective Comics #31 (septembeer 1939).

Frem til 1989 blev bæltet tegnet som et simpelt gult bælte med et spænde og beholdere eller tasker til at indeholde  hans forskellige gadgets. I 1986 tegnede Frank Miller det som et militær-inspireret design, og det blev siden brugt af mange andre tegnere.

I Tim Burtons film Batman (1989) havde bæltet et Batreb, der kunne affyres fra bæltet og trække ham op. I efterfølgeren, Batman Returns'' (1992), fik bæltet også en lille motor, der kunne få det til at køre rundt så pungene og taskerne var nemmere at komme til.

Bæltet har i tidens løb indeholdt en lang række forskellige genstande bl.a. røggranater, bolaer, låsedirk, bedøvelsespistol, laser og batarangs.

Referencer 

 
Bælter
Dramatisk sopran

En dramatisk sopran er en type operatisk sopran med en kraftfuld, rig og følelsesladet stemme, der kan synge over, eller skære gennem, et fuldt orkester. Dramatiske stemmer har typisk relativt tykke stemmebånd, hvilket ofte (men ikke altid) giver mindre adræthed i stemmen end lettere stemmer, men muliggør en vedholdende, fuldere lyd. Typisk har denne stemme en lavere tessitura end andre sopraner, og en mørkere klangfarve. Indenfor opera anvendes de ofte til heroiske, lidende, tragiske kvinder. Dramatiske sopraner har et stemmeleje fra omkring lav A (A3) til "det høje C" (C6). Nogle dramatiske sopraner, kendt som Wagneriske sopraner, har en exceptionelt store stemmer, som kan hæve sig over et stort orkester på mere end 80 eller 100 instrumenter.

Kilder

Henvisninger 

Sang
Opera
Hollywood Cops (film)

Hollywood Cops (originaltitel: Hollywood Homicide) er en amerikansk action-komediefilm fra 2003 instrueret af Rob Shelton. Filmen har Josh Hartnett og Harrison Ford i hovedrollerne.

Actionfilm fra USA
Amerikanske film fra 2003
Komediefilm fra USA
Androgyni

Androgyni (fra latin androgynus, "mandkvinde") er kombinationen af maskuline og feminine karakteristika i en flertydig form. Androgyni kan udtrykkes i forhold til biologisk køn, kønsidentitet, kønsudtryk eller seksuel identitet.

Når "androgyni" henviser til blandede biologiske kønskarakteristika hos mennesker, anvendes det ofte om personer der er interkønnede. Som kønsidentitet kan androgyne personer henvise til sig selv som ikke-binære, genderqueer eller kønsneutrale. Androgyne kønsudtryk er steget og faldet i popularitet i forskellige kulturer op gennem historien.

Henvisninger

Eksterne henvisninger 
 Androgyni: studie og artikelsamling
 Androgyne Online
 Sandra Bem og androgyni

 
Køn
LGBT
Ikke-binær kønsidentitet

Ikke-binær eller non-binær (fra , ofte forkortet enby) eller genderqueer er et spektrum af kønsidentiteter, som ikke er eksklusivt maskuline eller feminine - dvs. identiteter, der ligger udenfor kønsbinariteten. Ikke-binære identiteter kan falde under transkønnethedsparaplyen, da ikke-binære personer også kan identificere sig med et køn, der er anderledes end deres fødselskøn.

Henvisninger 

 

LGBT
Frank Hansen (flertydig)

Frank Hansen er navnet på flere personer:

 Frank Hansen – dansk fodboldspiller
 Frank Hansen (roer) – norsk roer
Ramsødalen

Ramsødalen er en tunneldal, der strækker sig fra Køge Bugt i sydøst til Roskilde Fjord i nordvest. Fra de åbne enge og moseområder har man vidt udsyn til dalbund og dalsider og kan tydeligt fornemme de geologiske processer fra istiden. Ramsø Mose omfatter ca. 216 ha og strækker sig 5 km fra Gadstrup i øst til Kumlehuse i vest i et bælte på op til ½ km’s bredde, og udgør Natura 2000-område nr. 151 Ramsø Mose der er et fuglebeskyttelsesområde.

Landskabet
Landskabet, der har et rigt fugleliv. Især efter at visse vandindvindingsboringer er stoppet og Ramsøen er blevet skabt. Dalen har tidligere været vanskeligt tilgængelig, men har nu en sti, der dog stadig nogle steder er lidt ufremkommelig.
Området er meget varieret med en mosaik af forskellige naturtyper. Her møder man rigkær, enge der indimellem oversvømmes, overdrev og krat, ellesump og askeskov samt selvfølgelig de åbne vandområder. Dalen omgives af dyrkede marker, der sætter dalens frodighed i relief. Centralt gennem tunneldalen løber Langvad Å.

Der har været betydelig vandindvinding og grundvandet har været sænket 5-6 m. Nu er nogle af boringerne lukket og i øst mod Gadstrup er Ramsøen blevet skabt efter at staten opkøbte landbrugsjorden og slukkede for pumper, der drænede jorden.

Fredning
Ca. 300 hektar i Ramsødalen blev fredet 2004, 

Fredningssagen er rejst af det tidl. Roskilde Amt og Danmarks Naturfredningsforening, mens Lejre Kommune ikke fandt behov for fredningen. Fredningen skal sikre at naturområdet bevares og plejes bl.a. gennem græsning og høslæt.

Eksterne kilder og henvisninger

 Kort over området

Fredede arealer i Danmark
Lokaliteter i Roskilde Kommune
Lokaliteter i Lejre Kommune
Bjergløbet 2020

Bjergløbet 2020 var den første professionelle udgave af enkeltstartsløbet Bjergløbet, også kendt som Bjergmesterskabet, og blev arrangeret af Bornholms Cycle Club den 10. juli 2020. Starten gik fra havnen i Vang på en 8,3 km lang rute op til Hammeren Fyr på Bornholms nordspids, som havde stigningsprocenter på op mod 20%. Løbet var det første professionelle løb på dansk grund siden coronaviruspandemien. Løbet blev vundet af danske Morten Hulgaard fra .

Hold og ryttere

Resultater

Eksterne henvisninger
Resultater på Sportstiming.dk

Cykelløb i Danmark
Cykelløb i 2020
Merel van Dongen

Merel Didi van Dongen (født 11. februar 1993) er en kvindelig hollandsk fodboldspiller, der spillet midtbane/forsvar for Atlético Madrid Primera División og Hollands kvindefodboldlandshold. Hun har tidligere spillet for hollandske Ajax og Real Betis, før hun i juli 2020 skiftede til den spanske topklub Atlético Madrid.

Hun var desuden med til at vinde sølv ved VM i fodbold for kvinder 2019 i Frankrig.

Meritter

Klubber

ADO Den Haag
 Æresdivisionen (1): 2011-12
 KNVB Cup (1): 2011–12

Ajax
 Æresdivisionen (1): 2016-17
 KNVB Cup (1): 2016–17

Internationalt
 Algarve Cup: 2018
 VM i fodbold for kvinder Sølv: 2019

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra Atlético Madrid Femenino
Fodboldspillere fra AFC Ajax (kvinder)
Sarina Wiegman

Sarina Wiegman (født 26. oktober 1969), også kendt som Sarina Wiegman-Glotzbach, er en tidligere kvindelig hollandsk fodboldspiller og nuværende landstræner for Englands kvindefodboldlandshold. Hun spillede selv som central-midtbane og senere som forsvarsspiller. Hun blev i 2001, den første kvindelige landsholdspiller til at nå 100 landskampe.

Efter hun stoppede som aktiv spiller i 2003, blev hun i 2006 cheftræner for kvindeholdet Ter Leede og senere ADO Den Haag. I 2014, blev hun så assistenttræner for det hollandske A-kvindelandshold.

Den allerførste succes med Wiegman, kom ved EM 2017 i Holland, hvor hun sammen med resten af det hollandske landshold, vandt EM-slutrunden. Bare to år senere, vandt holdet sølv ved VM i fodbold for kvinder 2019. Hun stoppede som hollandsk landstræner i august 2021, for at tage over det engelske A-landshold i stedet.

Meritter

Cheftræner 
Holland
 EM i fodbold for kvinder:
 Guld: 2017
 VM i fodbold for kvinder:
 Sølv: 2019

Referencer

Eksterne henvisninger 
 

Kvindelige fodboldspillere fra Holland
Fodboldtrænere fra Nederlandene
Kvindelige fodboldtrænere
Trænere ved VM i fodbold 2023 (kvinder)
The Mail on Sunday

The Mail on Sunday er en britisk konservativ avis, der er udgivet i et tabloidformat. Det er den største sælgende søndagsavis i England og blev lanceret i 1982 af Lord Rothermere.
Dens søsteravis, Daily Mail, blev første gang offentliggjort i 1896.

Eksterne henvisninger 
 

Aviser på engelsk
Aviser fra Storbritannien
Etableret i 1982
Bøllemose (Ves)

Bøllemose (dansk) eller Büllemoos (tysk) er et område ved vejen til Lyksborg i landsbyen Ves i det nordlige Angel i Sydslesvig. Administrativt hører stedet under Ves Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Bøllemoos under Munkbrarup Sogn. Sognet lå i Munkbrarup Herred (Flensborg Amt), da Slesvig var dansk indtil 1864.

Bøllemose (på dansk også Byllemose) er nævnt første gang 1685. Navnet er afledt af plantenavnet (mose)bølle eller måske af bøl for et bosted eller en gård. Området har tidligere været anvendt som tørvemose. I 1700-tallet nævnes her en gård og to kådnersteder (husmandssted). I 1779 kom området under Munkbrarupherred, siden 1871 hører Bøllemose under Ves kommune.

Noter 

Munkbrarup
Lækhus

Lækhus (også Lækhuus, på tysk Leckhuus) var en fæstning beliggende syd for Lækåen ved byen Læk i Kær Herred. Byen og den forsvundne borg ligger nu syd for den dansk-tyske grænse i Sydslesvig.

Arkæologiske fund daterer fæstningen til 1000-tallet. Den fungerede som dansk grænsefæstning mod nordfrisere. Derudover tjente anlægget som sæde for en kongelig foged, som havde til opgave at overvåge studehandelen på hærvejens vestlige gren, der forløb fra Ribe og Tønder via Læk og Husum til Wedel nær Hamborg. I 1100-tallet skal grundlæggeren af byen Flensborg, ridder Fleno, have boet på Lækhus. Endnu i 1578 krævede Sonke Petersen ifølge amtsregistret 12 mark fra Le Huus. Under udgravninger i 1975 fandt arkæologerne en række munkesten og flere velbevarede pælerester ved Lækåen, som henviser til at fæstningen har ligget tæt på byens tidligere havn (Læk var i middelalderen via Læk Å forbundet med Vesterhavet). På stedet findes nu en mindesten om den forhenværende fæstning.

Noter 

Læk
Sydslesvig
Bygninger, konstruktioner og anlæg i Sønderjylland (på tværs af landegrænser)
Forsvundne bygninger, konstruktioner og anlæg i Sydslesvig